Εγγραφές εισαγομένων με τις ειδικές κατηγορίες των τέκνων Ελλήνων του Εξωτερικού, των τέκνων Ελλήνων υπαλλήλων που υπηρετούν στο εξωτερικό και των Ελλήνων αποφοίτων ξένων λυκείων του εξωτερικού, για το ακαδημαϊκό έτος 2026-2027.
Η εγγραφή των εισαγομένων θα γίνεται κατόπιν αιτήσεως συνοδευόμενης από τα δικαιολογητικά που προβλέπονται στο άρθρο 3 της υπό στοιχεία Φ.151/20049/2007/Β6/2007 (Β’ 272) Υπουργικής Απόφασης. 
Η αίτηση εγγραφής και τα δικαιολογητικά θα υποβάλλονται από 02-10-2026 μέχρι και  09-10-2026, είτε με αυτοπρόσωπη παρουσία του ιδίου του επιτυχόντα ή του νόμιμα εξουσιοδοτημένου εκπροσώπου του στην Γραμματεία  της Σχολής (τις ώρες και μέρες εξυπηρέτησης κοινού).
Εναλλακτικά, μπορούν να τα αποστείλουν ταχυδρομικά στη Γραμματεία του Τμήματος την αίτηση εγγραφής και τα προβλεπόμενα δικαιολογητικά με συστημένη επιστολή και απόδειξη παραλαβής στη διεύθυνση :
Γραμματεία Νομικής Σχολής
Ακαδημίας 45, 106 72, Αθήνα
Ελλάδα
Τα απαιτούμενα δικαιολογητικά θα πρέπει για λόγους τήρησης ηλεκτρονικού αρχείου των εγγραφέντων να έχουν σταλεί σκαναρισμένα ως συνημμένα στο email secr@law.uoa.gr με θέμα email : "το Ονοματεπώνυμο σας – Εγγραφές 2026" (πχ. Γεωργίου Νίκος – Εγγραφές 2026) και με μέγιστο συνολικό όγκο αρχείων έως 15 MB. 
ΑΠΑΙΤΟΥΜΕΝΑ ΔΙΚΑΙΟΛΟΓΗΤΙΚΑ:
-Αίτηση εγγραφής , πατήστε εδώ 
-Υπεύθυνη Δήλωση ότι δεν είναι εγγεγραμμένοι σε άλλη Σχολή ή Τμήμα της
Τριτοβάθμιας Εκπαίδευσης της Ελλάδας.
- Τα προβλεπόμενα δικαιολογητικά που απαιτούνταν να διαθέτουν οι υποψήφιοι κατά τη διαδικασία της ηλεκτρονικής υποβολής του μηχανογραφικού δελτίου, τα για τον τελικό έλεγχο προκειμένου να εγκριθεί και να ολοκληρωθεί η εγγραφή τους (μπορούν να αναζητηθούν στις Οδηγίες για την εισαγωγή Ελλήνων του Εξωτερικού και τέκνων Ελλήνων υπαλλήλων που υπηρετούν στο εξωτερικό, έτους 2026).
- Μια φωτογραφία τύπου ταυτότητας.
--------------------------------------------------------------------------------------------------------------
Επισημαίνεται ότι η ανωτέρω προθεσμία εγγραφής είναι αποκλειστική και όποιος δεν εγγραφεί μέσα σε αυτή χάνει οριστικά το δικαίωμα εγγραφής στη σχολή επιτυχίας.

